A Bizottság 2949/92/EGK rendelete

(1992. október 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a 2674/92/EGK rendelettel [3] módosított, 3796/90/EGK bizottsági rendelet [4] 6. cikkének rendelkezései alapján a jogosult még egy meghatározott ideig hivatkozhasson, amennyiben az 1715/90/EGK tanácsi rendelet [5] 14. cikke (3) bekezdése második albekezdésének a) vagy b) pontjában említett szerződést kötött;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopban feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 3796/90/EGK bizottsági rendelet 6. cikkének rendelkezéseivel összhangban e rendelet végrehajtásának időpontjától számított 60 napig még hivatkozni lehet, amennyiben a jogosult az 1715/90/EGK tanácsi rendelet 14. cikke (3) bekezdése második albekezdésének a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. október 9-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

[3] HL L 271., 1992.9.16., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Könnyű, bő szabású, kötött ruhanemű (100 % pamut), amely egyszínű, a test felső részét combközépig borítja, rövid ujjú, kerekített nyakkivágással, bő szabású, rávarrott szalaggal. A ruhanemű (ruha) ujjainak vége és az alja beszegett (lásd az 505. sz. fényképet) . | 61044200 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044200 KN-kód megfogalmazása határozzák meg. |

2.Könnyű, kötött ruhanemű (100 % pamut), amely a test felső részét borítja és derék alatt ér véget, kerekített nyakkivágással, eleje részben nyitott, balról jobbra záródó gombolással; rövid ujjú és az ujjak vége és a ruhanemű alja beszegett. Derékvonalban egy rávarrt hurkos fonaldíszítés van, amelyen keresztül egy vékony zsinórt húztak át (lásd az 508. sz. fényképet). | 61051000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 4. megjegyzés, valamint a 6105 és a 61051000 KN-kód megfogalmazása határozzák meg. A vékony zsinór csak díszítés. |

3.Könnyű, kötött ruhanemű (100 % pamut), amely 86 cm-nél magasabb gyermek számára (86-nál nagyobb kereskedelmi méret) való, rövid ujjú, a test felső részét borítja és derék alatt ér véget, az alja és az ujjak vége beszegett.Kerekített nyakkivágásán kötött, bordázott szegély van, a bal vállnál részben nyitott, itt két gombbal záródik.A ruhanemű (blúz) eleje nyomott motívummal díszített (lásd az 500. sz. fényképet). | 61061000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 4. megjegyzés, valamint a 6106 és 61061000 KN-kód megfogalmazása. határozzák meg. Lásd a Kombinált Nómenklatúra 6106 és 6109 KN-kódra vonatkozó magyarázó megjegyzéseit. Ennek a ruhaneműnek a 6109 KN-kód alatti minősítése a vállnál található gombok miatt kizárt. |

4.Könnyű, egyszínű, kötött ruhanemű (100 % pamut), amely rövid ujjú, a test felső részét borítja és derék alatt ér véget. A nyakkivágása kerek, varrott sávos díszítéssel, az alján és az ujjak végén beszegett. Derékvonalban egy rávarrt hurkos fonaldíszítés van, amelyen keresztül egy vékony zsinórt húztak át (lásd az 506. sz. fényképet). | 61091000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 2. kiegészítő megjegyzés, valamint a 6109 és a 61091000 KN-kód megfogalmazása határozzák meg. Lásd a Harmonizált Rendszer 6109 vonatkozó magyarázó megjegyzéseit. A vékony zsinór csak díszítés. |

5.Könnyű, kötött ruhanemű (100 % pamut), amely a test felső részét borítja és derék alatt ér véget, ujjatlan, gallér nélküli, bő szabású, kerekített nyakkivágással. A ruhanemű alja beszegett. A ruhaneműre a nyakkivágásnál és a karöltőn kötött szalag van rávarrva. Derékvonalban egy rávarrt hurkos fonaldíszítés van, amelyen keresztül egy vékony zsinórt húztak át (lásd az 507. sz. fényképet). | 61091000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 2. kiegészítő megjegyzés, valamint a 6109 és a 61091000 KN-kód megfogalmazása határozzák meg. A vékony zsinór csak díszítés. |

6.100 % szintetikus kötött ruhanemű, amely a test felső részét borítja és derék alatt ér véget, rövid ujjú, az ujjak vége és az alja beszegett. A nyakkivágás V-alakú, balról jobbra tartó olyan, széllel ellátott gallérral, amely másfajta kötött anyagból készült (lásd a 454. sz. fényképet). | 61103091 | A besorolást a Kombinált Nómenklatúra 1. és 6. általános értelmezési szabályai, valamint a 6110, a 611030 és a 61103091 KN-kód megfogalmazása határozzák meg. Lásd a Kombinált Nómenklatúra 6110 kódhoz fűzött magyarázó megjegyzéseket. A ruhanemű pulóver jellegű. |

7.65 % poliészter/35 % pamut kötött ruhanemű, amely bő szabású, a test felső részét borítja és derék alatt ér véget, rövid ujjú, az ujjak vége és a ruhanemű alja beszegett. A ruhanemű nyakkivágásánál egy bordázott kiegészítő van, amely testhezálló magas gallért képez, elöl egy balról jobbra gombolódó nyílással. A mellrészen hímzéssel ellátott (lásd a 455. sz. fényképet). | 61103091 | A besorolást a Kombinált Nómenklatúra 1. és 6. általános értelmezési szabályai, valamint a 6110, a 611030 és a 61103091 KN-kód megfogalmazása határozzák meg. Lásd a Kombinált Nómenklatúra 6110 kódhoz fűzött magyarázó megjegyzéseket. A ruhanemű pulóver jellegű. |

8.Szövetből készült ruhanemű (100 % műszál), amely bő szabású, a test felső részét térdmagasságig borítja. A ruhaneműnek derékvonaltól felfelé ugyanabból az anyagból készült része van, széles vállpántokkal. A ruhanemű (szoknya) elöl teljesen nyitott, jobbról balra gombolódik (lásd a 459. sz. fényképet). | 62045910 | A besorolást a Kombinált Nómenklatúra 1. és 6. általános értelmezési szabályai, valamint a 6204, a 620459 és a 62045910 KN-kód megfogalmazása határozzák meg. Lásd a Kombinált Nómenklatúra 62045100–62045990 kódhoz fűzött magyarázó megjegyzéseket. A szabás és a pántok elhelyezése nem elégséges ahhoz, hogy ez a ruhanemű magában is hordható legyen. |

+++++ TIFF +++++

|

+++++ TIFF +++++

|

--------------------------------------------------